‘निजीक्षेत्रले मात्र काम गरेर हुँदैन । त्यसका लागि सरकारले पनि पूर्वाधार निर्माण गर्नुपर्छ, सरकारले अधिक पर्यटक भित्र्याउन पूर्वाधार निर्माणमा जोड दिएको छ,’ उनले भने । निर्माणाधीन गौतमबुद्ध अन्तर्राष्ट्रिय विमानस्थल र पोखरा क्षेत्रीय अन्तर्राष्ट्रिय विमानस्थलको काम चाँडो सकेको खण्डमा पर्यटन क्षेत्रमा ठूलो परिवर्तन आउने न्यौपानेले बताए । ‘भारत र चीनका पर्यटकलाई लक्ष्य गरेर कार्यक्रम बनाउन सकेमा मात्र पनि ठूलो सङ्ख्यामा नेपालमा पर्यटक आउँछन्,’ उनले भने ।
